CELEX: 31992R0391
Language: el
Date: 1992-02-18 00:00:00
Title: Κανονισμός (ΕΟΚ) αριθ. 391/92 της Επιτροπής της 18ης Φεβρουαρίου 1992 για τον καθορισμό των ποσών των ενισχύσεων για την προμήθεια στα γαλλικά υπερπόντια διαμερίσματα προϊόντων σιτηρών κοινοτικής προέλευσης

Avis juridique important

|

31992R0391

Κανονισμός (ΕΟΚ) αριθ. 391/92 της Επιτροπής της 18ης Φεβρουαρίου 1992 για τον καθορισμό των ποσών των ενισχύσεων για την προμήθεια στα γαλλικά υπερπόντια διαμερίσματα προϊόντων σιτηρών κοινοτικής προέλευσης  

Επίσημη Εφημερίδα αριθ. L 043 της 19/02/1992 σ. 0023 - 0024 Φινλανδική ειδική έκδοση: Κεφάλαιο 3 τόμος 41 σ. 0007  Σουηδική ειδική έκδοση: Κεφάλαιο 3 τόμος 41 σ. 0007 

ΚΑΝΟΝΙΣΜΟΣ (ΕΟΚ) αριθ. 391/92 ΤΗΣ ΕΠΙΤΡΟΠΗΣ  της 18ης Φεβρουαρίου 1992  για τον καθορισμό των ποσών των ενισχύσεων για την προμήθεια στα γαλλικά υπερπόντια διαμερίσματα προϊόντων σιτηρών κοινοτικής προελεύσεωςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3763/91 του Συμβουλίου της 16ης Δεκεμβρίου 1991 περί ειδικών μέτρων σχετικά με ορισμένα γεωργικά προϊόντα υπέρ των γαλλικών υπερποντίων διαμερισμάτων (1), και ιδίως το άρθρο 2 παράγραφος 6,  Εκτιμώντας:  ότι, βάσει του άρθρου 2 του κανονισμού (ΕΟΚ) αριθ. 3763/91, η ικανοποίηση των αναγκών των γαλλικών υπερποντίων διαμερισμάτων σε σιτηρά διασφαλίζεται όσον αφορά την ποσότητα, τις τιμές και την ποιότητα με τη συγκέντρωση, με ισοδύναμους όρους διαθέσεως με  απαλλαγή από την εισφορά, κοινοτικών σιτηρών, πράγμα που συνεπάγεται τη χορήγηση ενισχύσεως για τις παραδόσεις κοινοτικής καταγωγής- ότι η ενίσχυση αυτή πρέπει να καθοριστεί λαμβάνοντας υπόψη ιδίως τις δαπάνες των διαφορετικών πηγών εφοδιασμού, και  ιδίως την τιμή βάσης που εφαρμόζεται κατά την εξαγωγή προς τις τρίτες χώρες- ότι οι στόχοι αυτοί συνεπάγονται διαφοροποίηση της ενισχύσεως κατά προϊόν και κατά υπερπόντιο διαμέρισμα-  ότι ο κανονισμός (ΕΟΚ) αριθ. 131/92 της Επιτροπής (2) προβλέπει τις κοινές λεπτομέρειες της εφαρμογής του ειδικού καθεστώτος εφοδιασμού των γαλλικών υπερποντίων διαμερισμάτων σε ορισμένα γεωργικά προϊόντα, εκ των οποίων τα σιτηρά- ότι οι συμπληρωματικές  ή παρεκκλιτικές λεπτομέρειες από τις διατάξεις του προαναφερθέντος κανονισμού καθορίστηκαν από τον κανονισμό (ΕΟΚ) αριθ. 388/92 της Επιτροπής της 18ης Φεβρουαρίου 1992 περί λεπτομερών κανόνων εφαρμογής του ειδικού καθεστώτος για τον εφοδιασμό σε  προϊόντα σιτηρών των γαλλικών υπερποντίων διαμερισμάτων και περί καθορισμού του προβλεπόμενου ισοζυγίου εφοδιασμού (3)-  ότι, για να επιτραπεί η κανονική λειτουργία του καθεστώτος των ενισχύσεων, πρέπει να ληφθεί υπόψη για τον υπολογισμό των τελευταίων:  - για τα νομίσματα που διατηρούν μεταξύ τους σχέση μέγιστου στιγμιαίου ανοίγματος τοις μετρητοίς κατά 2,25 %, σε συντελεστή μετατροπής βασισμένο στην κεντρική τους ισοτιμία, στην οποία εφαρμόζεται ο διορθωτικός συντελεστής που προβλέπεται στο άρθρο 3  παράγραφος 1 τελευταίο εδάφιο του κανονισμού (ΕΟΚ) αριθ. 1676/85 του Συμβουλίου (4), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (5),  - για τα άλλα νομίσματα ισοτιμία βασισμένη στο μέσο όρο των τιμών του Ecu που δημοσιεύτηκαν στην Επίσημη Εφημερίδα των Ευρωπαϊκών Κοινοτήτων, σειρά C, κατά τη διάρκεια καθορισμένης περιόδου, και ο οποίος πολλαπλασιάζεται με το συντελεστή που αναφέρεται  στην προηγούμενη περίπτωση-  ότι η εφαρμογή των λεπτομερειών αυτών στην παρούσα κατάσταση των αγορών στον τομέα των σιτηρών, και ιδίως των προϊόντων αυτών στο ευρωπαϊκό μέρος της Κοινότητας και στη διεθνή αγορά, οδηγεί στο να καθοριστεί η ενίσχυση για τον εφοδιασμό των γαλλικών  υπερποντίων διαμερισμάτων που περιλαμβάνονται στο παράρτημα-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατ' εφαρμογή του άρθρου 2 παράγραφος 3 του κανονισμού (ΕΟΚ) αριθ. 3763/91, τα ποσά των ενισχύσεων για την προμήθεια των σιτηρών κοινοτικής καταγωγής στα πλαίσια του ειδικού καθεστώτος εφοδιασμού των γαλλικών υπερποντίων διαμερισμάτων  καθορίζονται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Φεβρουαρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 365 της 24. 12. 1991, σ. 1. (2) ΕΕ αριθ. L 15 της 22. 1. 1992, σ. 13. (3) Βλέπε σελίδα 16 της παρούσας Επίσημης Εφημερίδας. (4) ΕΕ αριθ. L 164 της 24. 6. 1985, σ. 1. (5) ΕΕ αριθ. L 201 της 31. 7. 1990, σ. 9.    ΠΑΡΑΡΤΗΜΑ  (σε Ecu/τόνο)      Προϊόν (Κωδικός ΣΟ)  Ποσό της ενίσχυσης   Προορισμός       Γουαδελούπη  Μαρτινίκα  Γουιάνα  Ρεϋνιόν        Μαλακό σιτάρι  (1001 90 99)  92,00  92,00  97,00  98,00  Κριθάρι  (1003 00 90)  84,00  84,00  88,00  89,00  Καλαμπόκι  (1005 90 00)  85,00  85,00  89,00  90,00